**Előterjesztés**

**Körmend Város Önkormányzata Képviselő-testülete 2016. május 26-i ülésére**

**Tárgy: Döntés a Körmend Város Önkormányzata által benyújtandó KEHOP 5.4.1., „az energiatudatos gondolkodást és életmódot elősegítő, helyi szereplőket elérő szemléletformálás” pályázati program megvalósításáról**

Körmend hagyományosan kezdeményező szerepet tölt be a megújuló energia felhasználása, valamint a növekvő energia-hatékonyság, energia-megtakarítás területén. A körmendi biomassza fűtőmű 2003 évi üzembe állítása és az azt követő, Németújvárral közös energiahatékonysági pályázatok, majd a 2007-13 időszaki KEOP intézményi energetikai beruházások, valamint a 2014-2020 időszakban előkészítés alatt álló és tervezett TOP, KEHOP és EMMI energetikai beruházási pályázatok mind ezt a célt szolgálják.

A megújuló energia felhasználás ismertségének erősítése, a lakossági energiafelhasználás növekvő hatékonysága, és az energia-megtakarítások érdekében Körmend város pályázatot készít elő a KEHOP 5.4.1. pályázatkiírásra Környezeti szemléletformálás célkitűzéssel. A pályázat a 2016. június 6-án megjelenő részletes pályázati űrlap valamint az elkészítendő megvalósíthatósági tanulmány alapján megfelelően kerül beadásra. A pályázat maximális keretösszege összege: 20 millió forint.

**A pályázat célja:** a lakossági energia-fogyasztási szokások és az azt meghatározó gondolkodásmód megújulása.

**A szemléletformálás célja**, hogy javuljon a lakossági energiafogyasztás (épületállomány energiaviszonyai, az egyéni fogyasztás stb.), növekedjék az energiahatékonyság, valamint a megújuló energia felhasználás (típusok, költség-haszon viszonyok, helyi potenciál) ismertsége növekedjék.

A pályázat tervezett időtartama: 18 hónap

**A pályázat benyújtója:** Körmend város önkormányzata (képviseli: Bebes István, polgármester)

**A pályázatban érintett további szervezetek:** a körmendi tankerület iskolái, önkormányzati intézmények és a Pannon megújuló energia klaszter egyesület tagszervezetei.

**A pályázatban támogatott tevékenységek:** programsorozatok, figyelemfelhívó akciók, rendezvények, tanulmányi versenyek és szakkörök, kiadványok, honlap elkészítése és fenntartása, a pályázat céljait szolgáló médiakampány, tanulmányutak és kirándulások, üzemlátogatások, kreatív foglalkozások gyerekeknek, kötelező nyilvánossági (kommunikációs) csomag, valamint interaktív és közvetlenül a háztartásoknak szóló projektelemek – a megvalósíthatósági tanulmányban foglaltaknak megfelelően.

A pályázatban vállalt közvetlenül, azaz a programokban aktívan (!) résztvevők száma, az elkészítendő megvalósíthatósági tanulmány eredményétől függően: 500-2.000 fő. (A pályázathoz kötelező vállalás: minimum 500 fő.) A pályázatban passzívan, azaz pl. a média révén elérendő résztvevők számát a megvalósíthatósági tanulmány határozza meg.

Javaslom, hogy Tisztelt Képviselő-testületnek, hogy az előterjesztést tárgyalja meg és a pályázat elkészítésével és beadásával bízza meg Körmend Város Önkormányzatát.

**Határozati javaslat**

Körmend Város Önkormányzata Képviselő-testülete

1. támogatja a környezeti szemléletformálási, KEHOP 5.4.1. pályázati program megvalósítását,
2. felhatalmazza a Polgármestert, hogy a pályázat elkészítéséhez és benyújtásához szükséges intézkedéseket megtegye,
3. a pályázat előkészítéséhez 1 000 e Ft önerőt biztosít a 2016. évi költségvetésében a gazdálkodási tartalék terhére.

Felelős: Polgármester

Határidő: 2016. június 6.

Körmend, 2016. május 18.

**Bebes István**

**polgármester**